Lidera opoziției din Belarus și-a rupt pașaportul la granița cu Ucraina, pentru a evita deportarea.
Liderul opoziției din Belarus, Maria Kolesnikova, "și-a rupt pașaportul la granița cu Ucraina", pentru a evita să fie deportată. Maria Kolesnikova a refuzat să intre în Ucraina după ce a fost răpită din Minsk. Activista a fost răpită de pe stradă și urcată într-un microbuz, în Minsk.
Luni, mai multe persoane mascate au răpit-o pe Kolesnikova din centrul orașului Minsk și au încercat să o deporteze în Ucraina, scrie The Guardian.Lidera protestatarilor din Belarus, alături de alți doi activiști, ar fi fost duși la granița cu Ucraina, în noaptea de luni spre marți, pentru a fi deportați.Conform jurnaliștilor ucraineni, Maria Kolesnikova ar fi refuzat să treacă granița și a rupt în mod intenționat pașaportul."Când au încercat să o deporteze, ea și-a rupt pașaportul și nu a putut fi primită pe teritoriul Ucrainei", a declarat o sursă citată de agenția Interfax-Ucraina.Ministrul adjunct de interne al Ucrainei, Anton Gerashchenko, a scris, pe Facebook, că Kolesnikova a împiedicat cu succes "o deportare forțată din țara sa natală".